CELEX: 62015CN0269
Language: el
Date: 2015-06-08 00:00:00
Title: Υπόθεση C-269/15: Αίτηση προδικαστικής αποφάσεως την οποία υπέβαλε το Hof van Cassatie (Βέλγιο) στις 8 Ιουνίου 2015 — Rijksdienst voor Pensioenen κατά Hoogstad· έτερος διάδικος: Rijksinstituut voor ziekte- en invaliditeitsverzekering

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/26
            
         Αίτηση προδικαστικής αποφάσεως την οποία υπέβαλε το Hof van Cassatie (Βέλγιο) στις 8 Ιουνίου 2015 — Rijksdienst voor Pensioenen κατά Hoogstad· έτερος διάδικος: Rijksinstituut voor ziekte- en invaliditeitsverzekering
   (Υπόθεση C-269/15)
   (2015/C 294/32)
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie
   
      Διάδικοι στην υπόθεση της κύριας δίκης
   
   
      Αναιρεσείουσα: Rijksdienst voor Pensioenen
   
      Αναιρεσίβλητος: Willem Hoogstad
   
      Έτερος διάδικος: Rijksinstituut voor ziekte en invaliditeitsverzekering
   
      Προδικαστικό ερώτημα
   
   Πρέπει το άρθρο 13, παράγραφος 1, του κανονισμού (ΕΟΚ) 1408/71 (1) του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, να ερμηνευθεί υπό την έννοια ότι εμποδίζει όπως μια εισφορά —όπως η κράτηση που πραγματοποιείται βάσει του άρθρου 191, παράγραφος 1, σημείο 7, του κωδικοποιημένου στις 14 Ιουλίου 1994 νόμου περί υποχρεωτικής ασφαλίσεως της υγειονομικής περιθάλψεως και των σχετικών αποζημιώσεων και όπως η εισφορά αλληλεγγύης που οφείλεται βάσει του άρθρου 68 του νόμου της 30ής Μαρτίου 1994 περί κοινωνικών διατάξεων— παρακρατείται επί παροχών βελγικών συστημάτων επικουρικών συντάξεων τα οποία δεν αποτελούν νομοθεσία κατά την έννοια του άρθρου 1, στοιχείο ι', πρώτο εδάφιο, του κανονισμού αυτού, όταν οι παροχές αυτές οφείλονται σε δικαιούχο, μη κάτοικο Βελγίου, ο οποίος σύμφωνα με το άρθρο 13, παράγραφος 2, στοιχείο στ', του κανονισμού αυτού υπάγεται στην κοινωνικοασφαλιστική νομοθεσία του κράτους μέλους στο οποίο αυτός κατοικεί;
   
      (1)  ΕΕ ειδ. έκδ. 05/001, σ. 73.